ዝተኣሰርናሉ፣ ለይቲ ሰዓት ሽዱሽተ ወይ ሓሙሽተ፡ መዓልታዊ ብዝቀያየሩ ሰባት ዝተመርመርናሉ፣ ዓርሶም ብዝፈጸሙዎ ጥፍኣት ዝተኸሰስናሉ እዋን ነይሩ። ኣብ ዘይሰዓቱ ብፖሊስ ምሕታት በትሪ ማለት ስለ ዝኾነ፡ ሰፍ ዘይብል በትሪ'ዩ ኣብ ዝባንና ዝወርድ ዝነበረ። ኮታ ህወሓት/ኢህወደግ እናታለለ ዝነብር ፓርቲ'ዩ"ኢላ እዛ ገባር ወግዓ ትጅምር። እዛ ገባርን እቲ ቦኽሪ ፖለቲካዊ ውዳበ ትግራይ ዝኾነ ገዛኢ ሰልፊ ህወሓትን ብሓንሳብ፡ ኣብታ ሕምብርቲ ፖለቲካ፣ ንግዲን ማሕበራዊ ህይወትን ትግራይ ዝኾነት ከተማ መቐለ'ዮም ዝነብሩ። ንሳ፡ ንኣንፈት ምብራቕ ካብታ ከተማ 12 ኪሎ ሜትሮ ኣብ ዘይትርሕቕ ገጠር ከባቢ ኮይና ናብርኣ እንክትመርሕ፡ ህወሓት ድማ ገዚፍ መሓውሩ ሒዙ ኣብ ማእኸል እታ ከተማ ኣብ ዝርከብ፡ ንዝኽሪ ሰማእታት ትግራይ ዝቖመ ዓብዪ መዘክር ኮይኑ ስርሑ የሳልጥ። ውልቀ-ሕትመት ትግራይ ስለምንታይ እናተዳኸመ ይርከብ?
